b'\n_START_ARTICLE_\nKumae\n_START_PARAGRAPH_\nKumae (italiensk: Cuma, gresk: \xce\x9a\xcf\x8d\xce\xbc\xce\xb7, Kyme) er en gammel gresk bosetning nordvest for Napoli i Campania i Italia, nord for odden Misenum. Den ble trolig grunnlagt ca. 1000\xe2\x80\x93800 f.Kr., og var den f\xc3\xb8rste greske koloni p\xc3\xa5 det italienske fastlandet. Stedet er kanskje mest kjent for sin sibylle, besunget av Vergilius. Hennes formodede helligdom \xe2\x80\x93 en hule \xe2\x80\x93 er i dag en turistattraksjon.\n_START_SECTION_\nHistorie\n_START_PARAGRAPH_\nCumae ble if\xc3\xb8lge tradisjonen grunnlagt omkring 1050 f.Kr., mest synnsynlig av utvandrere fra Kyme p\xc3\xa5 Euboia. Etter at denne byen hadde falt fra foredums storhei, gikk Cumae for \xc3\xa5t v\xc3\xa6rr en koloni fra Chalkis p\xc3\xa5 Euboia eller fra Kyme i Lilleasia. Cumae l\xc3\xa5 f\xc3\xb8rst p\xc3\xa5 \xc3\xb8ya Ischia, men ble senere flyttet til en h\xc3\xb8yde p\xc3\xa5 det midt i  mot liggende fastlandet. Byen kom tidlig til makt og rikdom, og fikk en s\xc3\xa6rskilt havneby i Dikaiarcheia, senere kalt Puteoli. Den hadde ogs\xc3\xa5 en betydelig fl\xc3\xa5te._NEWLINE_Cumae var den eldste og mest blomstrende blant de greske kolonier i Italia. Dens st\xc3\xb8rste blomstringsperiode var mellom 700 og 500 f.Kr., og da ut\xc3\xb8vde den stor innflytelse p\xc3\xa5 de omkringboende folkene. Cumensernes kulturelle overlegenhet i forhold til grannene p\xc3\xa5virket disses religi\xc3\xb8se forestillinger og bruk til \xc3\xa5 bli mer hellensk; i s\xc3\xa6rdeleshet spredte Apollodyrkingen seg i regionen fra Cumae._NEWLINE_Omkring 524 f.Kr. slo Cumae tilbake et angrep av tallrike skarer av aurunker, daunier og etruskere, og 20 \xc3\xa5r senere bistod byen latinerne mot de fremtrengende etruskerne._NEWLINE_Cumae ble med tiden svekket av indre splid, men klarte ved hjelp av triremer sendt av Hieron av Syrakusa \xc3\xa5 beseire etruskerne i et stort sj\xc3\xb8slag \xc3\xa5r 474 f.Kr. I \xc3\xa5r 421 f.Kr. kom byen i samnitternes vold, og i 334 f.Kr. ble den til romersk municipium med innskrenket borgerrett, som imidlertid ble utvidet senere. Under Augustus ble Cumae en romersk koloni, men n\xc3\xa5dde aldri sin fordums glans men gikk stadig mer tilbake, til den i 1203 ble \xc3\xb8delagt av neapolitanere. Rester av befestningsmurer og tempelruiner er n\xc3\xa5 det som gjenst\xc3\xa5r.'